PROGNOSE.ETS.STAT.ADD

Modul
Indhald
Innhaldsliste 🔎︎

# PROGNOSE.ETS.STAT.ADD-funksjonen

Returnerer statisiske verdiar som er resultatet av ETS-/EDS-algoritmane.

Eksponentiell utgkatting er ein metode for å glatta ut reelle verdiar i tidsseriar kunna føreslå moglege framtidige verdiar.

Eksponentiell trippelutglatting (Exponential Triple Smoothing (ETS)) er ei samling algoritmar der både trend og periodiske (sesongavhengige) påverknader vert rekna med. Eksponentiell dobbelutglatting (Exponential Double Smoothing (EDS)) liknar på ETS, men tek ikkje med periodiske påverknadar. EDS lagar lineære prognoser.

Du kan finne meir om dettepå Wikipedia on Exponential smoothing algorithms

PROGNOSE.ETS.STAT.ADD brukar utreknIngsmodellen

prognose = basisverdi + trend * ∆x + periodisk_avvik

### Syntaks

PROGNOSE.ETS.STAT.ADD(verdiar, tidslinje, stat_type, [periodelengd], [datafullføring], [samandrag])

verdi (obligatorisk): Ei numerisk liste eller eit område. verdiar er dei historiske verdiane som du ønskjer å bruka for å lage prognose for dei neste punkta.

tidslinje (obligatorisk): Ei numerisk liste eller eit område. Tidslinjeområdet (x-verdiane) for dei historiske verdiane.

Tidslinja treng ikkje vera sortert, funksjonen vil sortera ho for utrekningane.
Verdiane i tidslinja må ha same avstand i stega.
Dersom stega ikkje er konstante i den sorterte tidslinja, vil funksjonen returnere feilen #TAL!.
Dersom område for tidslinja og dei historiske verdiane er av ulike storleikar, vil funksjonen returnere feilen #TAL!.
Dersom tidslinja inneheld mindre enn 2 dataperiodar, vil funksjonen returnere feilen #VERDI!.

stat_type (obligatorisk): Ein talverdi frå 1 til 9. Verdien bestemmer kva statistikkar som skal returnerast for dei gjevne verdiane og x-området.

Dette er statistikkane som kan returnerast:

stat_type | Statistikk
1 | Alfa utglattingsparameter for ETS-algorimen (base)
2 | Gamma utglattingsparameter for ETS-algorimen (trend)
3 | Beta utglattingsparameter for ETS-algorimen (periodisk avvik)
4 | Gjennomsnitt for absolutt skalert feil (MASE). Eit mål på kor nøyaktig prognosen er.
5 | Symmetrisk gjennomsnitt for absolutt prosentvis feil (SMAPE). Ei grannsemdsmåling basert på prosentvise feil.
6 | Gjennomsnitt for absolutt feil (MAE). Eit mål på kor nøyaktig prognosen er.
7 | Rota av middeltalet av kvadratiske avvik (RMSE) - ei måling av skilnadar mellom estimerte og observerte verdiar.
8 | Steglengda på den oppdaga tidslinja (x-området). Når den oppdaga steglengda er i månadar/kvartal/år, vert steglengda sett i månadar, elles i dagar dersom steglengda er i datoar eller klokkeslett. I alle andre tilfelle numerisk.
9 | Talet på prøver i perioden. – Dette er det same som argumentet periodelengd eller det utrekna talet i tilfelle argumentet periodelengd er sett til 1.

periodelengd (valfri): Ein talverdi >=0. Standard er 1. Eit positivt heiltal viser talet på prøver i ein periode.

Er verdien 1 viser dette at Calc skal abgjerda talet på prøver i perioden automatisk.
Er verdien 0, vert prognosen rekna ut med ADS-algoritmer.
For alle andre positive verdiar vert prognosen rekna ut med ETS-algoritmer.
Er verdien ikkje eit positivt heiltal, vil funksjonen returnere feilen #TAL!.

datafullføring (valfri): Ein logisk verdi SANN eller USANN, tala 0 eller 1 med 1 (SANN) er standard. Verdien 0 (USANN) vil leggja til manglande punkt med null som historisk verdi. Verdien 1 (SANN) vil leggja til manglande punkt som ein interpolert verdi mellom nabopunkta.

Sjølv om tidslinja må ha ein konstant stegavstand mellom datapunkta, kan funksjonen arbeida med opp til 30 % manglande punkt. Dei manglande punkta vert lagt til.

samandrag (valfri): Ein talverdi frå 1 til 7 med 1 sett som standard. Verdien viser kva samandragsmetode som vert brukt:

Samandrag | Funksjon
1 | GJENNOMSNITT (AVERAGE på engelsk)
2 | TAL.PÅ (COUNT på engelsk)
3 | TAL.PÅA (COUNTA på engelsk)
4 | MAKS (MAX på engelsk)
5 | MEDIAN (MEDIAN på engelsk)
6 | MIN (MIN på engelsk)
7 | SUMMER

Sjølv om tidslinja må ha ein konstant stegavstand mellom datapunkta, vil funksjonen dra saman fleire punkt med det same tidsstempelet.

## Eksempel

Tabellen nedanfor inneheld ei tidslinje og verdiane som høyrer til denne:

| A | B
1 | Tidslinje | Verdiar
2 | 01/2013 | 112
3 | 02/2013 | 118
4 | 03/2013 | 132
5 | 04/2013 | 100
6 | 05/2013 | 121
7 | 06/2013 | 135
8 | 07/2013 | 148
9 | 08/2013 | 148
10 | 09/2013 | 136
11 | 10/2013 | 119
12 | 11/2013 | 104
13 | 12/2013 | 118

=PROGNOSE.ETS.STAT.ADD(Verdiar;Tidslinje;3;1;SANN();1)

Returnerer 0,9990234375, den additive statistikken basert på dei namngjevne områda Verdiar og Tidslinje ovanfor, med betautglatting, éin prøve per periode, ingen manglande data og GJENNOMSNITT som samandrag.

=PROGNOSE.ETS.STAT.ADD(Verdiar;Tidslinje;2;1;SANN();7)

Returnerer 0,0615234375, den additive statistikken basert på dei namngjevne områda Verdiar og Tidslinje ovanfor, med gammautglatting, ingen manglande data og SUMMER som samandrag

Liknande emne

Sjå også: PROGNOSE.ETS.ADD , PROGNOSE.ETS.MULT , PROGNOSE.ETS.STAT.MULT , PROGNOSE.ETS.PI.ADD , PROGNOSE.ETS.PI.MULT, PROGNOSE.ETS.SESONGAVHENGIG, PROGNOSE, PROGNOSE.LINEÆR